ງົວ

ງົວ (ອັງກິດ: cattle, ຝຣັ່ງ: vache) ເປັນສັດມີກີບຕີນ ເປັນສັດພາຫະນະຈຳພວກປະສຸສັດແລະເປັນສັດຄ້ຽວເອື້ອງ ໃຊ້ສຳລັບແກ່ກຽນ. ຈັດເປັນສະມາຊິກສະໄໝໃໝ່ທີ່ໂດດເດັ່ນໃນວົງຍ່ອຍ Bovinae ເປັນຊະນິດທີ່ແຜ່ຫຼາຍທີ່ສຸດໃນສະກຸນ Bos ແລະຖືກຈຳແໜກເປັນກຸ່ມຢ່າງກວ້າງຂວາງທີ່ສຸດວ່າ Bos primigenius. ງົວຜູ້ເອີ້ນວ່າ ງົວເຖິກ ສ່ວນງົວຕົວຜູ້ທີ່ຢູ່ຕົວດຽວເອີ້ນວ່າ ງົວໂທນ ແລະງົວເຖິກໃຫຍ່ທີ່ຢູ່ປ່າແລະອອກຈາກຝູງຢູ່ຕົວດຽວເອີ້ນວ່າ ງົວບາ. ມະນຸດມັກລ້ຽງງົວເປັນປະສຸສັດເພື່ອເອົາຊີ້ນ ແລະນົມແລະຜະລິຕະພັນນົມອື່ນ ໆ ແລະເປັນສັດລາກທຽມ. ຜະລິຕະພັນອື່ນຈາກງົວມີໜັງແລະຂີ້ເພື່ອໃຊ້ເປັນປຸຍຄອກຫຼືເຊື້ອເພີງ. ແຕ່ໃນບາງປະເທດ ເຊັ່ນ ອິນເດຍ ງົວເປັນສັດສັກສິດ. ງົວມີວິວັດທະນາການມາຈາກງົວທີ່ເປັນສັດລ້ຽງພຽງ 80 ໂຕ ໃນທາງຕາເວັນອອກສຽງໃຕ້ຂອງຕວກກີເມື່ອປະມານ 10,500 ປີກ່ອນ. ມີການປະເມີນວ່າ ປັດຈຸບັນມີງົວ 1,300 ລ້ານໂຕທົ່ວໂລກ. ເມື່ອ ຄ.ສ. 2009 ງົວເປັນປະສຸສັດຊະນິດທຳອິດທີ່ມີການເຮັດແຜນທີ່ເຊນົມຢ່າງສົມບູນ. ອ້າງອີງ ບັນນານຸກົມ ອ່ານຕື່ມ ແຫຼ່ງຂໍ້ມູນອື່ນ